Държавен вестник, бр. 77, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  77
на присъствалите, дневният ред, проведените 
обсъждания, приетите решения и резултатите 
от гласуванията.
(3) Протоколът се изготвя не по-късно от 
три работни дни след заседанието.
Чл. 18. (1) Председателят на Национал­
ното бюро:
1. представлява Бюрото в страната и в 
чужбина;
2. утвърждава дневния ред, свиква и ръ­
ководи заседанията;
3. прави предложения по чл. 10;
4. уведомява Народното събрание за въз­
никнали обстоятелства по чл. 34в, ал. 6 и 7 
от Закона за специалните разузнавателни 
средства;
5. съгласува образците на регистрите и пра­
вилата по чл. 34е, ал. 2 от Закона за специал­
ните разузнавателни средства с институциите 
по чл. 34е, ал. 3 от Закона за специалните 
разузнавателни средства и ги утвърждава;
6. осъществява общото ръководство на 
администрацията;
7. утвърждава длъжностното и щатното 
разписание и длъжностните характеристики 
на служителите;
8. сключва, изменя и прекратява трудовите 
правоотношения със служителите;
9. сключва договори с външни сътрудници, 
експерти и други лица, необходими за изпъл­
нение на задачите на Бюрото;
10. командирова в страната и в чужбина 
членовете на Бюрото и служителите;
11. внася в Народното събрание проектобю­
джета на Бюрото, контролира изпълнението 
и отчитането на бюджета;
12. осъществява взаимодействие с други 
държавни органи, юридически лица и чуж­
дестранни институции;
13. ръководи и контролира дейностите, 
свързани с реализацията на национални и 
международни проекти;
14. утвърждава всички изискващи се от 
Закона за защита на класифицираната инфор­
мация и правилника за неговото прилагане 
вътрешни документи относно защитата на 
класифицираната информация;
15. утвърждава правилата за вътрешния 
трудов ред, за структурата и организацията 
на работната заплата, за администриране на 
документооборота, както и други правила 
при необходимост.
(2) Председателят на Бюрото издава запо­
веди и указания.
(3) При осъществяване на правомощията си 
председателят пътува в страната и в чужбина, 
без да се издава заповед, като след изтичане 
на всяко тримесечие представя за одобрение 
на заседание на Бюрото отчет за разходите 
си за командироване.
Чл. 19. Заместник-председателят подпомага 
председателя при изпълнение на функциите му 
и в случай на негово отсъствие ги изпълнява.
Г л а в а  п е т а
АДМИНИСТРАЦИЯ НА НАЦИОНАЛНО­
ТО БЮРО И НЕЙНАТА ДЕЙНОСТ
Чл. 20. (1) Главният секретар анализира, 
планира, организира, разпределя, координира, 
контролира, отчита и носи отговорност за 
изпълнението на дейностите и задачите на 
общата и специализираната администрация, 
произтичащи от закони, подзаконови актове, 
вътрешни правила, решения на Бюрото и 
заповеди на председателя.
(2) Главният секретар осъществява непо­
средственото ръководство на служителите в 
администрацията, като:
1. оказва съдействие на членовете на Бю­
рото при изпълнение на техните правомощия;
2. организира провеждането на заседанията 
на Бюрото и съставя проект на дневен ред;
3. организира и участва в изготвянето на 
проекти на вътрешни актове на Бюрото;
4. отговаря за обучението и повишаване 
квалификацията на служителите, за изготвяне 
на периодичните оценки за резултатите от 
работата и проявените от тях нравствени и 
професионални качества и за провеждане на 
ежегодното им атестиране.
Чл. 21. (1) Служителите от специализира­
ната администрация подпомагат дейността 
на Националното бюро, свързана с неговите 
компетенции, като:
1. извършват или участват в извършването 
на проверки по чл. 34е, ал. 1, т. 2 от Закона 
за специалните разузнавателни средства с 
право на достъп до съответните документи и 
помещения съгласно чл. 34е, ал. 4 от Закона 
за специалните разузнавателни средства;
2. участват в изготвянето на образците и 
правилата по чл. 34е, ал. 2 от Закона за спе­
циалните разузнавателни средства;
3. извършват или участват в извършване­
то на проверки по сигнали за неправомерно 
разрешаване, използване и прилагане на СРС 
спрямо граждани, съответно съхраняване 
или унищожаване на придобитата чрез тях 
информация;
4. участват съвместно с членовете на Бю­
рото и представители на други институции 
в работни групи за изготвяне на становища 
и предложения, свързани с прилагането и 
усъвършенстването на Закона за специалните 
разузнавателни средства;
5. анализират, систематизират и обобща­
ват информацията, постъпваща във връзка с 
осъществяване правомощията на Бюрото, и 
изготвят експертни становища и предложения; 
6. участват в подготовката на годишния 
доклад пред Народното събрание за извър­
шената от Бюрото дейност.